Waterbeperkings ná gruvonds in reservoir(Foto ter illustrasie: pixabay) Menslike oorskot is in ŉ waterreservoir by Durban gevind. eNCA berig soek-en-reddingsduikers het die beendere Vrydagmiddag uit die reservoir in Verulam verwyder. Volgens die munisipaliteit word die waterkompartement nou behandel en skoongemaak. Volgens eNCA blyk dit ook dat daar met die deur van die opgaartenk gepeuter is. Watertoevoer na verskeie woonbuurte word geraak terwyl die skoonmaakoperasie voortduur en watertenks sal as ŉ tussentydse maatreël ontplooi word.